क्या पीढी का अन्तर ही इसका कारण है या हमारे समाज की समझ जो इन कविताओं में सामने आया है, कि एक युवा अतीत को ही नहीं, अपने पूर्वज को श्रापने के लिए मजबूर हो जाता है। कहीं कुछ जरूर छूट सा गया है। और वही छूटा हुआ आज एक दरार की तरह हमारे सामने छा गया है। लेकिन जो सबसे बडी बात तुममें मैंने देखी है, वह है वैश्विक भावना। वसुधाय कुटुम्ब की यह महती भावना ही तुम्हारी अभिव्यक्ति है। जब तुम लिखते हो- मेरे हिस्से के शब्द कोषों से/ मातृभूमि/ खारिज करने की कोशिश में हूं। और यहीं पर कविता सफल हुई है।